Ir-Regolament tal-Kunsill (KEE) Nru 3237/76
tal-21 ta' Diċembru 1976
dwar l-implimentazzjoni minn-qabel tal-Annessi Tekniċi u l-użu minn qabel tal-kampjun tal-carnet TIR tal-Konvenzjoni Doganali dwar it-trasport internazzjonali tal-merkanzija taħt kopertura tal-carnets TIR (Konvenzjoni TIR) tal-14 ta'Novembru 1975, Ġinevra
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra l-proposta mill-Kummissjoni,
Billi l-miżuri ta' simplifikazzjoni li hemm provvediment dwarhom permezz tal-Konvenzjoni TIR kif riveduta f'Ġenivra fl-1975 għandhom tapplika mill-aktar fis possibli; billi dan hu partikolarment hekk fir-rigward tad-dispożizzjonijiet tekniċi u l-kampjun tal-carnet TIR tal-Konvenzjoni imsemmija hawn fuq,
ADOTTAT DAN IR-REGOLAMENT:
L-Artikolu 1
1. Sa mill-1 ta'Jannar 1977, l-Annessi 1,2,3,4,5, u 7 tal-Konvenzjoni TIR tal-1975 għandhom ikunu applikabbli fil-Komunitá.
In-Noti ta' Spjegazzjoni fl-Anness 6 għal Konvenzjoni imsemmija hawn fuq relattiva għall-Annessi elenkati fis-subparagrafu 1 għandhom ikunu applikabbli sa mill-istess data.
2. Sa mill-1 ta'Jannar 1977, il-kampjun tal-carnet TIR muri fl-Anness I għall-Konvenzjoni TIR 1975 għandu jkollu l-istess forza legali u l-istess effett fil-Komunitá bħall-carnet TIR tal-Konvenzjoni 1959.
3. It-testi ta' l-Annessi 1,2,3,4,5, u 7 tal-Konvenzjoni TIR u n-Noti ta' Spjegazzjoni fl-Anness 6 għal dawk l-Annessi huma miġbura fl-Anness ta' dan ir-Regolament.
L-Artikolu 2
Il-Kummissjoni għandha tinforma lis-Segretarju Eżekuttiv tal-Kummissjoni Ekonomika għall-Ewropa bid-dispożizzjonijiet adottati fl-Artikolu 1.
L-Artikolu 3
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Diċembru 1976.